open-index/open-wikipedia-markdown huggingface dataset:
สโมสรฟุตบอลเรดิง

**สโมสรฟุตบอลเรดิง** () เป็นสโมสรฟุตบอล แข่งขันอยู่ในลีกวัน ของประเทศอังกฤษ เป็นสโมสรที่อยู่ในลีกล่างมากว่า 100 ปีก่อนที่จะสามารถเลื่อนชั้นขึ้นสู่พรีเมียร์ลีกได้สำเร็จในปี 2006 และเป็นการลงเล่นลีกสูงสุดครั้งแรกของสโมสรในยุคของสตีฟ ค็อปเปล เรดิงจบฤดูกาล 2006–07 ด้วยอันดับ 8 ก่อนที่จะตกชั้นลงในนัดสุดท้ายของฤดูกาล 2007–08 ทำให้สโมสรต้องขายนักเตะตัวหลักอย่าง เควิน ดอยล์, เดฟ คิตสัน, ลีรอย ลิต้า รวมถึงที่ไม่ยอมต่อสัญญากับทีมอย่าง สตีฟ ซิดเวลล์ กัปตันทีมเรดิงที่ย้ายไปอยู่แอสตันวิลลา และเรดิงก็พลาดการเลื่อนชั้นขึ้นสู่พรีเมียร์ลีกด้วยการแพ้เบิร์นลี่ย์ ในฤดูกาล 2009–10 เรดิงฟอร์มตกอย่างหนักเพราะสตีฟ คอปเปล ลาออกจากตำแหน่งและเป็นแบรนเดน ร็อดเจอร์ อดีตผู้จัดการทีมวัตฟอร์ดเข้ามาแทนที่ก่อนร็อดเจอร์จะถูกปลดออกจากตำแหน่งเนื่องจากทีมเสี่ยงต่อการตกสู่ลีก วัน ทีมจึงแต่งตั้งให้ไบรอัน แม็คเดอร์ม็อด ผู้ช่วยผู้จัดการทีมขึ้นมาคุมทีมชั่วคราวและก็สามารถทำผลงานได้ยอดเยี่ยมด้วยการบุกไปชนะลิเวอร์พูล 2-1 ในเกมส์เอฟเอ คัพ รอบสามนัดรีเพลย์  

ในฤดูกาล 2011–12 ทีมสามารถจบอันดับดับด้วยการเป็นแชมป์ ของลีกแชมเปี้ยนชิพ ได้กลับขึ้นเล่นพรีเมียร์ลีกสำเร็จ ในฤดูกาล 2012–13

ในเดือนกันยายน ค.ศ. 2014 เรดิงได้ถูกกลุ่มนายทุนจากประเทศไทย นำโดย คุณหญิงศศิมา ศรีวิกรม์ เข้าซื้อกิจการด้วยการเป็นผู้ถือหุ้นรายใหญ่ โดยมีชื่อของนายสัมฤทธิ์ ธนะกาญจนสุทธิ์ เป็นประธานสโมสร

ในฤดูกาล 2015–16 เรดิง ได้คาราบาวแดง เป็นผู้สนับสนุน โดยจะแสดงสัญลักษณ์ทางการค้าบนหน้าอกชุดแข่งทีมเหย้า และการบินไทย ในชุดแข่งทีมเยือน และสโมสรได้เดินทางมาแข่งขันนัดพิเศษกับไทยแลนด์ออลสตาร์ ที่สนามศุภชลาศัย ในวันที่ 8 กรกฎาคม ค.ศ. 2015 แต่ทั้งนี้ได้มีกลุ่มผู้สนับสนุนสโมสรชาวอังกฤษแสดงความไม่พอใจในสัญลักษณ์ใหม่นี้โดยเฉพาะอย่างของคาราบาวแดง
 และก่อนเปิดฤดูกาล 2016–17 ได้แต่งตั้งยาป สตัม อดีตผู้เล่นกองหลังของแมนเชสเตอร์ยูไนเต็ดและทีมชาติเนเธอร์แลนด์ เป็นผู้จัดการทีม

แต่ต่อมาในปลายเดือนเมษายน ค.ศ. 2017 กลุ่มทุนจากประเทศไทย ได้ประกาศขายหุ้นสโมสร โดยยอมรับว่าไม่สามารถนำพาทีมสู่ความสำเร็จได้ ทั้งที่อยู่ในช่วงปลายฤดูกาล และทีมมีลุ้นเลื่อนขึ้นไปแข่งในพรีเมียร์ลีกฤดูกาลหน้า ด้วยการลงแข่งขันคัดเลือกหรือเพลย์ออฟ

## ผู้เล่นชุดปัจจุบัน
### ผู้เล่นทีมชุดแรก

(vice-captain)

(captain)

### ผู้เล่นที่ถูกยืมตัว

## เจ้าหน้าที่สโมสร
**คณะบริหาร**
* ผู้ฝึกสอนการรักษาประตู: ซัล บิบโบ

## อ้างอิง

## แหล่งข้อมูลอื่น
* 
* 


ร
ร
ร
สัมโมทนียกถา

**สัมโมทนียกถา** (อ่านว่า สัม-โม-ทะ-นี-ยะ-กะ-ถา) แปลว่า *ถ้อยคำอันเป็นที่บันเทิงใจ, คำพูดที่ทำให้ประทับใจ* เรียกว่า **อนุโมทนากถา** ก็ได้

**สัมโมทนียกถา** ใช้เรียกการที่ภิกษุพูดแสดงความขอบคุณหรือกล่าวถึงประโยชน์และอานิสงส์ของความดีหรือบุญกุศลที่ทายกทายิกาได้ทำ เช่น ถวายอาหาร สร้างกุฏิ สร้างหอระฆังไว้ในพระพุทธศาสนาว่า กล่าวสัมโมทนียกถา

**สัมโมทนียกถา** เป็นเหตุให้ผู้ทำบุญนั้นเกิดความแช่มชื่นเบิกบาน เกิดความอิ่มใจในผลบุญที่ตนทำและปรารถนาจะทำบุญเพิ่มพูนอีก

การกล่าวสัมโมทนียกถาเป็นธรรมเนียมของพระสงฆ์มาแต่โบราณ โดยกล่าวเป็นภาษาไทย ใช้เวลามากน้อยแล้วแต่ผู้กล่าว และปกติจะกล่าวก่อนที่จะอนุโมทนาเป็นภาษาบาลีหรือที่รู้จักกันว่า *[[ยถา-สัพพี]]*

## อ้างอิง
*พระธรรมกิตติวงศ์ (ทองดี สุรเตโช) ป.ธ. ๙ ราชบัณฑิต *พจนานุกรมเพื่อการศึกษาพุทธศาสน์ ชุด คำวัด,* วัดราชโอรสาราม กรุงเทพฯ พ.ศ. 2548

หมวดหมู่:ศาสนาพุทธ
หมวดหมู่:คำศัพท์ศาสนาพุทธ
อานิสงส์

**อานิสงส์** แปลว่า *คุณเป็นเนื่องไหลไหลออกเนือง ๆ แห่งผล* คือ ให้ผลที่น่าชื่นใจโดยยิ่ง

**อานิสงส์** หมายถึงผลแห่งกุศลกรรม, ผลบุญ, ประโยชน์ที่เกิดจากการทำบุญ ใช้ว่า **ผลานิสงส์** หรือ**ผลอานิสงส์** ก็มี

**อานิสงส์** เป็นผลผลิตจากการประกอบความดีต่าง ๆ ตามคติที่ว่า *ทำดีได้ดี* หมายความว่าเมื่อทำความดี ความดีย่อมให้อานิสงส์เป็นคุณความดีก่อน ลำดับต่อมาคุณงามความดีนั้นจึงให้ผลที่น่าชื่นใจไหลออกมาสนองผู้ทำในรูปแบบต่าง ๆ ตามเหตุปัจจัยที่ทำ เปรียบเหมือนปลูกต้นมะม่วงย่อมจะได้ผลเป็นลูกมะม่วงก่อน ต่อมาลูกมะม่วงนั้นจึงให้ผลที่น่าชื่นใจต่อไปเมื่อนำไปเป็นอาหาร นำไปแลกเป็นของหรือนำไปขายเป็นเงิน

## อ้างอิง
*พระธรรมกิตติวงศ์ (**พระมหาโพธิวงศาจารย์** นามเดิม **ทองดี สุรเดช** ฉายา **สุรเตโช** เป็นราชบัณฑิต พระราชาคณะเจ้าคณะรอง ชั้นหิรัญบัฏ ปัจจุบันดำรงตำแหน่งเจ้าอาวาสวัดราชโอรสารามราชวรวิหาร หัวหน้าพระธรรมทูตสายที่ 8 กรรมการผู้ทรงคุณวุฒิสภามหาวิทยาลัยมหาจุฬาลงกรณราชวิทยาลัย)
*

หมวดหมู่:หลักธรรมของศาสนาพุทธ
หมวดหมู่:คำศัพท์ศาสนาพุทธ
ฤคเวท

**ฤคเวท** () เป็นคัมภีร์เล่มแรกในวรรณคดีพระเวท แต่งขึ้นเมื่อราว 3,000 ปีก่อนคริสต์ศักราช เป็นตำราทางศาสนาที่เก่าแก่ที่สุดในโลก ประกอบไปด้วยบทสวดที่วางท่วงทำนองในการสวดไว้อย่างตายตัว กล่าวถึงบทสรรเสริญคุณ อำนาจแห่งเทวะ และประวัติการสร้างโลก รวมถึงหน้าที่ของพระพรหมผู้สร้างมนุษย์และสรรพสิ่ง ซึ่งจะใช้ในพิธีการบรวงสรวงเทพเจ้าต่าง ๆ ของชาวอารยัน ตามประเพณีของฮินดูแล้ว การแบ่งหมวดหมู่ของคัมภีร์พระเวทนี้ วยาส (ผู้แต่งมหากาพย์ มหาภารตะ) เป็นผู้ทำขึ้นโดยรับคำสั่งจากพระพรหม การจัดรวบรวมบทสวดในคัมภีร์ฤคเวทนี้ เรียกว่า ฤคเวทสังหิตา มีบทสวดทั้งหมด 1,028 บท เป็นหนึ่งในคัมภีร์ทั้งสี่ของศาสนาพราหมณ์-ฮินดู ซึ่งเรียกรวมกันว่า “พระเวท” และนับเป็นบทสวดที่เก่าแก่ที่สุดของมนุษยชาติ เนื้อหาด้านชาติพันธุวิทยาและภูมิศาสตร์ที่ปรากฏในฤคเวทนั้น เป็นหลักฐานแสดงว่าฤคเวทนั้นมีมานานกว่า 3,000 ปีก่อนคริสต์ศักราช

## เนื้อหา
คัมภีร์ฤคเวท มักแบ่งเนื้อหาเป็น 2 ลักษณะ ลักษณะที่ 1 คือ แบ่งเป็นมัณฑละ มีด้วยกันทั้งหมด 10 มัณฑละ หรือมณฑล แต่ละมณฑลประกอบด้วยบทสวด หรือสูกตะต่าง ๆ แต่ละมัณฑละมีจำนวนสูกตะไม่เท่ากัน ตั้งแต่ประมาณ 50 ถึง 200 สูกตะ ในแต่ละสูกตะประกอบด้วยคาถาหรือมันตระจำนวนมากน้อยต่างกันไป นอกจากนี้อาจแบ่งฤคเวทในลักษณะที่ 2 เป็นอัษฎก โดยแบ่งได้เป็น 8 อัษฏก แต่ละอัษฏกประกอบด้วยมันตระ แต่ละมันตระประกอบด้วยวรรค แต่ละวรรคประกอบด้วยฤจะ (หรือคำ) แต่ละฤจนับแยกเป็นอักษระ (หรือ ตัวอักษร) อย่างไรก็ตาม โดยทั่วไปนิยมแบ่งเป็นมัณฑละ โดยมีรายละเอียดดังนี้

* มัณฑละที่ 1 มีด้วยกัน 191 สูกตะ 2006 มันตระ เป็นบทสวดสรรเสริญพระอัคนิ พระอินทร์ พระวรุณ พระมิตร เหล่าพระอัศวิน เหล่าพระมรุต พระอุษัส (อุษา) พระสูรยะ, พระฤภุส, พระวายุ, พระพฤหัสบดี, พระวิษณุ, สวรรค์และโลก (ในฐานะเทพบิดร) และวิศเวเทวา (ทวยเทพทั้งปวง)  
* มัณฑละที่ 2 มีด้วยกัน 43 สูกตะ 492 มันตระ เนื้อหาส่วนใหญ่สรรเสริญพระอัคนิและพระอินทร์  
* มัณฑละที่ 3 มีด้วยกัน 62 สูกตะ 617 มันตระ ส่วนใหญ่เป็นบทสวดสรรเสริญพระอัคนิ พระอินทร์ และวิศเวเทวา 
* มัณฑละที่ 4 มีด้วยกัน 58 สูกตะ 589 มันตระ สรรเสริญเทพเจ้าหลายองค์ นอกจากพระอัคนิ พระอินทร์แล้ว ยังมีพระฤภุส, อัศวิน, พฤหัสบดี วายุ อุษา เป็นต้น 
* มัณฑละที่ 5 มีด้วยกัน 87 สูกตะ 727 มันตระ สรรเสริญพระอัคนิ พระอินทร์ และวิศเวเทวา รวมทั้งพระมรุต พระมิตร-วรุณ และเหล่าอัศวิน 
* มัณฑละที่ 6 มีด้วยกัน 75 สูกตะ 765 มันตระ ส่วนใหญ่สรรเสริญพระอัคนิ พระอินทร์ และวิศเวเทวา
* มัณฑละที่ 8 มีด้วยกัน 103 สูกตะ 1636 มันตระ สรรเสริญพรศรี 
* มัณฑละที่ 9 มีด้วยกัน 114 สูกตะ 1108 มันตระ เนื้อหาทั้งหมดกล่าวถึงโสม ปวมาน หรือการทำพิธีด้วยน้ำโสม 
* มัณฑละที่ 10 มีด้วยกัน 191 สูกตะ 1754 มันตระ นอกจากสรรเสริญเทพเจ้าแล้ว ยังเป็นบทสวดในพิธีสมรส หรืองานศพด้วย

การอ้างถึงฤคเวทนิยมใช้ตัวเลขระบุลำดับที่ของหมวดนั้น ๆ เช่น 1.1.1 หมายถึง มัณฑละที่ 1 สูกตะที่ 1 มันตระที่ 1 เป็นต้น

## อ้างอิง
* เว็บไซต์ธรรมะไทย

หมวดหมู่:คัมภีร์ของศาสนาฮินดู
หมวดหมู่:ความทรงจำแห่งโลกจากประเทศอินเดีย
หมวดหมู่:พระเวท
ATM

**เอทีเอ็ม** (ATM) อาจหมายถึง

* เครื่องรับจ่ายเงินอัตโนมัติ (Automated teller machine หรือ Automated banking machine) หรือ เครื่องเอทีเอ็ม เป็นเครื่องทำธุรกรรมทางการเงินอัตโนมัติของธนาคารพาณิชย์
** บัตรเอทีเอ็ม บัตรที่ใช้กับเครื่องนี้
* หน่วยบรรยากาศ (Atmosphere) เป็นหน่วยวัดความดันบรรยากาศ
* ภาวะถ่ายโอนแบบไม่ประสานเวลา (Asynchronous Transfer Mode) โพรโทคอลการสื่อสารชนิดหนึ่ง
* Adobe Type Manager ซอฟต์แวร์จาก Adobe Systems
ฟาโกไซโทซิส

**กระบวนการฟาโกไซโทซิส** ( แปลตรงตัวแปลว่า "*การกินเซลล์*") หรือ**การกลืนกินของเซลล์** คือรูปแบบหนึ่งของการย่อยอาหารในเซลล์ หรือเอนโดไซโทซิส (endocytosis) โดยที่อนุภาคขนาดใหญ่ (อาจเป็นสิ่งแปลกปลอมหรืออาหาร) ถูกโอบล้อมรอบโดยเยื่อหุ้มเซลล์ของเซลล์ (ส่วนมากจะใหญ่กว่าอนุภาคที่ทำการโอบ) และถูกนำเข้าไปอยู่ภายในเซลล์ (คล้ายกับการกิน) เช่น การกิน paramecuim ของอะมีบาโดยใช้ pseudopodia หรือ pseudopodium ที่เป็น microfilament หรือการที่ **Neutrophil** กินเชื้อโรคแบบ phagocytosis เพื่อทำให้อนุภาคกลายเป็นฟาโกโซม (phagosome) หรือฟูดแวคิวโอล (food vacuole) ซึ่งก็คือช่องว่างในเซลล์ที่มีอาหารหรือสิ่งแปลกปลอมบรรจุอยู่นั่นเอง

ในสัตว์นั้น กระบวนการฟาโกไซโทซิสจะมีเซลล์ที่ถูกสร้างขึ้นเพื่อการนี้โดยเฉพาะเรียกว่า ฟาโกไซต์ (phagocytes) ซึ่งจะทำหน้าที่ในการกำจัดสิ่งแปลกปลอมในร่างกาย ซึ่งก็คือการกำจัดเชื้อโรคนั่นเอง ส่วนในสัตว์มีกระดูกสันหลังนั้น ยังมีเซลล์อื่นนอกจากฟาโกไซต์ ทำหน้าที่เดียวกันอยู่ คือแมโครเฟจ (macrophages) ที่มีขนาดใหญ่กว่าฟาโกไซต์ และกรานูโลไซต์ (granulocytes) ที่มีขนาดเล็กกว่า โดยที่เซลล์ทั้งสองแบบนี้ล้วนอยู่ในเม็ดเลือดขาวทั้งสิ้น สิ่งที่ถือว่าเป็นสิ่งแปลกปลอมที่จะถูกกำจัดโดยวิธีการฟาโกไซโทซิสได้แก่ แบคทีเรีย, เซลล์เนื้อเยื่อที่ตายแล้ว และอนุภาคแร่ธาตุขนาดเล็ก ในกรณีที่แบคทีเรียนั้นอาจทำให้เซลล์ที่ทำการฟาโกไซโทซิสติดเชื้อได้จะถูกเคลือบด้วยแอนติบอดีก่อนที่จะถูกโอบเข้าไป แต่ในกรณีของแบคทีเรียที่เป็นเชื้อของโรคบางชนิดเช่นโรคเรื้อน และวัณโรค ซึ่งเมื่อถูกนำเข้าไปในเซลล์ผ่านกระบวนการฟาโกไซโทซิสแล้ว จะไม่สามารถถูกทำลายได้โดยเซลล์ฟาโกไซต์ที่ได้โอบเชื้อเข้าไป โดยจะเรียกเชื้อโรคเหล่านี้รวมไปถึงทุกสิ่งที่ขัดขวางหรือยับยั้งกระบวนการฟาโกไซโทซิสว่าแอนติฟาโกไลติก (antiphagolytic) 

จากการรู้ถึงความสามารถของเชื้อโรคในการต่อต้านเซลล์ฟาโกไซต์ธรรมดา ๆ ได้ ทำให้สรุปได้ว่าแมโครเฟจ และกรานูโลไซต์ (ซึ่งส่วนใหญ่มักจะเป็นแกรนูโลไซต์ประเภทนิวโทรฟิล, *neutrophil granulocytes*) นั้นอาจถือได้ว่าเป็น "*ฟาโกไซต์ที่เก่งกว่า*" แต่นี่เป็นเพียงแค่ผลสรุปของการวิจัยเซลล์ประเภทนี้หลาย ๆ การวิจัยที่ตรงกันเท่านั้น 

ส่วนจุดที่สำคัญที่สุดในกระบวนการฟาโกไซโทซิสก็คือความสามารถในการควบคุมการอักเสบของมัน ซึ่งก็ขึ้นอยู่กับอนุภาคที่ถูกโอบ โดยกระบวนการฟาโกไซโทซิสนี้สามารถบรรเทาอาการอักเสบได้ หรือในกรณีของเซลล์ที่ตายแบบอะพอพโทซิส จะช่วยชะลอการหายอักเสบของเซลล์เหล่านั้น กระบวนการฟาโกไซโทซิสยังมีส่วนเกี่ยวข้องในการต้านทางต่อภูมิคุ้มกัน ซึ่งจะช่วยป้องกันการอักเสบกับส่วนต่าง ๆ ของร่างกายที่เป็นปกติ โดยการกำจัดสิ่งแปลกปลอมก่อนที่แอนติบอดีจะกำจัดซึ่งจะทำให้เกิดอาการอักเสบ 

## อ้างอิง

หมวดหมู่:กระบวนการของเซลล์
หมวดหมู่:เซลล์
วิศวกรรมการผลิต

**วิศวกรรมการผลิต** () เป็นสาขาหนึ่งทาง วิศวกรรมศาสตร์ ที่ประยุกต์ความรู้ทาง วิศวกรรม เทคนิคทางสถิติ และความรู้ทางการจัดการ เพื่อใช้ในการวางแผน ควบคุม จัดการกับปัญหา ปรับปรุงและพัฒนา ให้ได้ การผลิต ที่มีความปลอดภัย มีคุณภาพ เกิดประสิทธิผลด้วยความประหยัดคุ้มค่า และเป็นมิตรกับสิ่งแวดล้อม

ในประเทศไทย เปิดสอนหลายสถาบัน เช่น มหาวิทยาลัยเทคโนโลยีพระจอมเกล้าพระนครเหนือ  มหาวิทยาลัยเทคโนโลยีพระจอมเกล้าธนบุรี มหาวิทยาลัยเทคโนโลยีสุรนารี สถาบันเทคโนโลยีไทย-ญี่ปุ่น มหาวิทยาลัยสงขลานครินทร์ มหาวิทยาลัยมหาสารคาม มหาวิทยาลัยราชภัฏเลย มหาวิทยาลัยราชภัฏชัยภูมิ มหาวิทยาลัยราชภัฏเพชรบูรณ์ สถาบันเทคโนโลยีปทุมวัน มหาวิทยาลัยเทคโนโลยีราชมงคลศรีวิชัย มหาวิทยาลัยเทคโนโลยีราชมงคลล้านนา
หมวดหมู่:สาขาทางวิศวกรรมศาสตร์
มาตราโมส

**มาตราความแข็งแร่ของโมส์** () เป็นมาตราความแข็งของแร่ตามที่นักวิทยาแร่ชาวเยอรมัน ชื่อ ฟรีดริช โมส์ (Friedrich Mohs) กำหนดขึ้นเมื่อ ค.ศ. 1812 ประกอบด้วยแร่มาตรฐาน 10 ชนิด เรียงลำดับตั้งแต่แร่ที่ทนทานต่อการขูดขีดน้อยที่สุดจนถึงมากที่สุด ดังนี้

## ความแข็งพื้นฐาน

## ความแข็งที่อยู่ระหว่างกลาง

## อ้างอิง

หมวดหมู่:วิทยาแร่
หมวดหมู่:วัสดุศาสตร์
หมวดหมู่:หน่วยวัด
พยาธิวิทยาการพูดและภาษา

**พยาธิวิทยาการพูดและภาษา** () คือ สาขาวิชาการดูแลสุขภาพและวิชาการที่เกี่ยวข้องกับการประเมิน การรักษา และการป้องกันความผิดปรกติในการสื่อสาร เช่น ความผิดปรกติทางภาษาด้านการแสดงออก, ความผิดปรกติทางภาษาด้านการแสดงออกและการเข้าใจ, ความผิดปรกติในการเปล่งเสียง, ความผิดปรกติในเสียงคำพูด, การพูดติดอ่าง, ความบกพร่องทางภาษาด้านวัจนปฏิบัติศาสตร์ รวมไปถึงความผิกปรกติในการกลืนตลอดช่วงชีวิต

## วิชาชีพ

วิชาชีพของพยาธิวิทยาการพูดและภาษาเรียกว่า **นักแก้ไขการพูด** () คือ ผู้ที่ปฏิบัติงานเกี่ยวกับการวินิจฉัย การบำบัดรักษาและฟื้นฟูผู้ป่วยที่มีความผิดปกติทางภาษาและการพูด เช่น พูดไม่ได้ พูดไม่ชัด เสียงผิดปกติ ปากแหว่งเพดานโหว่ ประสาทหูพิการ มีความบกพร่องด้านสติปัญญา ผู้ป่วยที่ถูกตัดกล่องเสียง ผู้ป่วยสมองพิการ  

บทบาทของนักแก้ไขการพูดในทีมเวชศาสตร์ฟื้นฟู คือ
# ประเมินสภาพความผิดปกติ ทดสอบความสามารถทางภาษาและการพูดรวมถึงการกลืน 
# แยกประเภทความผิดปกติ และให้การบำบัดรักษาแก้ไขและฟื้นฟูสมรรถภาพ ครอบคลุมทุกประเภทของความผิดปกติทางภาษาและการพูด 
# ให้คำปรึกษาแนะนำแก่ผู้ปกครอง ญาติ ผู้ดูแล หรือผู้เกี่ยวข้องให้มีความรู้ ความเข้าใจเกี่ยวกับความผิดปกติของผู้ป่วยและเรียนรู้วิธีการรักษาที่ถูกต้อง 
# คัดเลือกและประยุกต์ ใช้เครื่องช่วย อุปกรณ์เสริมวัสดุ เพื่อทดแทนให้เหมาะสมกับสภาพของผู้ป่วย  
# เผยแพร่ความรู้เพื่อป้องกันความผิดปกติทางภาษาและการพูด

## หมายเหตุ

## อ้างอิง

หมวดหมู่:คำศัพท์แพทย์
หมวดหมู่:เวชศาสตร์ฟื้นฟู
หมวดหมู่:การรักษาทางการแพทย์
หมวดหมู่:วิชาชีพทางด้านสาธารณสุข
หมวดหมู่:การบำบัด
หมวดหมู่:ภาษาศาสตร์ประยุกต์
ปลาตะโกก

**ปลาตะโกก** เป็นชื่อปลาน้ำจืดชนิดหนึ่ง มีชื่อวิทยาศาสตร์ว่า *Cyclocheilichthys enoplos* อยู่ในวงศ์ปลาตะเพียน (Cyprinidae) 

## ลักษณะ
ปลาตะโกกมีรูปร่างเพรียวยาว หัวเล็ก หางคอด มีหนวด 2 คู่อยู่ริมฝีปาก เกล็ดมีขนาดใหญ่สีเงิน ครีบหลังยกสูง ครีบหางเว้าลึก เป็นปลาที่มีความปราดเปรียวว่องไวมาก มักหากินตามพื้นท้องน้ำ โดยอาหารไก้แก่ สัตว์หน้าดิน เช่น หอย, ปู มีพฤติกรรมชอบอาศัยอยู่ในแหล่งน้ำเชี่ยวและขุ่นข้น ขนาดโตเต็มที่ประมาณ 60 เซนติเมตร

## ที่อยู่
ปลาตะโกกพบในลุ่มแม่น้ำใหญ่ในภาคกลางและภาคอีสาน เช่น แม่น้ำเจ้าพระยา, แม่น้ำแม่กลอง, แม่น้ำท่าจีน, แม่น้ำโขงและสาขา รวมทั้งแหล่งน้ำขนาดใหญ่เช่น บึงบอระเพ็ดด้วย

เป็นปลาเศรษฐกิจที่มีความสำคัญชนิดหนึ่ง เนื่องจากเป็นปลาขนาดใหญ่ เนื้ออร่อย จึงมีราคาค่อนข้างสูง นิยมบริโภคโดยการปรุงสด เช่น ต้มยำ และที่จังหวัดอุตรดิตถ์นิยมนำมาปรุงเป็นน้ำยาในขนมจีนน้ำยา โดยมีชื่อเรียกในภาษาอีสานว่า "โจก" และในแถบแม่น้ำตาปีว่า "ถลน" หรือ "สลุน"

ปัจจุบัน กรมประมงสามารถเพาะพันธุ์ปลาชนิดนี้ได้โดยการฉีดฮอร์โมนแล้วผสมเทียมวิธีแห้ง สีของไข่มีสีเหลืองน้ำตาล ลักษณะเป็นไข่แบบครึ่งจมครึ่งลอย และส่งเสริมให้เกษตรกรเลี้ยงเป็นปลาเศรษฐกิจ โดยถือเป็นปลาประจำจังหวัดปราจีนบุรีและอุตรดิตถ์ และนิยมเลี้ยงเป็นปลาสวยงามโดยเฉพาะตัวที่มีลำตัวสั้นกว่าปกติ

## อ้างอิง

* 

## แหล่งข้อมูลอื่น
* รูปและข้อมูลปลาตะโกก 

ตะโกก
ตะโกก
ตะโกก
ตะโกก
ตะโกก
ตะโกก
ตะโกก
หมวดหมู่:สัตว์น้ำประจำจังหวัดของไทย
ปลายี่สก

**ปลายี่สก** หรือ **ปลายี่สกทอง** เป็นปลาน้ำจืดชนิดหนึ่ง มีชื่อวิทยาศาสตร์ว่า *Probarbus jullieni* อยู่ในวงศ์ปลาตะเพียน (Cyprinidae)      

## ลักษณะ
เป็นปลาน้ำจืดขนาดใหญ่ หัวค่อนข้างโต มีหนวดสั้น 1 คู่ อยู่มุมปากบน ปากเล็กยืดหดได้ อยู่คล้อยลงมาใต้ส่วนหัว สีของลำตัวเหลือง มีแถบสีดำ 7 แถบ พาดไปตามความยาวของลำตัว แถบสีดำเหล่านี้จะพาดอยู่ระหว่างรอยต่อของเกล็ด ตาสีแดง ครีบทุกครีบสีชมพู อยู่ตามแม่น้ำที่พื้นที่เป็นกรวด หิน หรือทราย ในฤดูผสมพันธุ์ ลำตัวปลาตัวผู้จะเปลี่ยนสีเป็นสีคล้ำอมม่วงและมีตุ่มสิวขึ้นบริเวณข้างแก้มและครีบอก วางไข่ในฤดูหนาว โดยจะอยู่รวมกันเป็นฝูงใหญ่ ฝูงละ 30–40 ตัว บริเวณที่วางไข่อยู่ท้ายเกาะกลางน้ำ กินหอยและตัวอ่อนแมลงน้ำที่อยู่บริเวณพื้นดิน ขนาดใหญ่ที่สุดเท่าที่พบมีความยาว 1 เมตร และมีน้ำหนักถึง 40 กิโลกรัม 

## ที่อยู่
พบตามแหล่งน้ำใหญ่ของภาคกลาง ภาคเหนือ และภาคอีสาน เช่น แม่น้ำโขง แม่น้ำน่าน แม่น้ำเจ้าพระยา แม่น้ำท่าจีน แม่น้ำแม่กลอง นอกจากนี้แล้วยังพบได้ที่แม่น้ำปะหังในรัฐปะหังของมาเลเซียอีกด้วย

## ชื่อเรียกอื่น
ปลายี่สกมีชื่อเรียกแตกต่างออกไปตามท้องถิ่นต่าง ๆ เช่น "ปลาเอิน" หรือ "ปลาเอินตาแดง" ในภาษาอีสาน "ปลายี่สกทอง", "ปลาอีสก" หรือ "ปลากะสก" ในแถบแม่น้ำน่าน และที่จังหวัดเชียงรายเรียกว่า "ปลาเสือ" เป็นต้น

ปลายี่สกเป็นปลาที่มีรสชาติอร่อย จึงถูกจับเพื่อนำมาบริโภคและซื้อขายกันเป็นจำนวนมาก ด้วยเหตุนี้จึงกลายเป็นปลาที่อยู่สถานะใกล้สูญพันธุ์ในธรรมชาติ แต่กรมประมงสามารถเพาะพันธุ์ด้วยการผสมเทียมได้สำเร็จตั้งแต่ปี พ.ศ. 2517 และสนับสนุนให้เลี้ยงเป็นปลาเศรษฐกิจ นอกจากนี้ยังเลี้ยงเป็นปลาสวยงามได้ด้วย 

นอกจากนี้ ยังเป็นปลาที่ทำเป็นป้ายบอกชื่อถนนในเขตเทศบาลเมืองกาญจนบุรี จังหวัดกาญจนบุรี และยังเป็นสัตว์น้ำประจำจังหวัดกาญจนบุรีอีกด้วยเพราะเคยเป็นถิ่นที่ได้ชื่อว่ามีปลายี่สกชุกชุมในอดีต

## สถานะ
สถานะการอนุรักษ์ ปลายี่สกอยู่ในบัญชีไซเตส กลุ่ม 1 ชนิดสัตว์ป่าและซากของสัตว์ป่าท้ายบัญชีอนุสัญญาว่าด้วยการค้าระหว่างประเทศซึ่งชนิดสัตว์ป่าและพืชป่าที่ใกล้สูญพันธุ์ (ลำดับที่ 907)

## ดูเพิ่ม
* ปลาเอินตาขาว
* ปลาเอินฝ้าย

## อ้างอิง

## แหล่งข้อมูลอื่น
* รูปและข้อมูลปลายี่สก 

ยี่สก
ยี่สก
ยี่สก
ยี่สก
ยี่สก
ยี่สก
ยี่สก
หมวดหมู่:สัตว์น้ำประจำจังหวัดของไทย
ปิสโก

right|thumb|250px|ปิสโกจากเปรู
right|thumb|250px|ปิสโกจากชิลี

**ปิสโก** () เป็นเหล้าบรั่นดีของอเมริกาใต้ที่ไม่มีสี รสจัดร้อนแรง กลิ่นฉุน กลั่นจากองุ่น หมักบ่มในถังดินเหนียว ดีกรีประมาณร้อยละ 40 ได้รับการพัฒนาสูตรมาตั้งแต่คริสต์ศตวรรษที่ 16 ปัจจุบันเป็นที่นิยมในเปรู โบลิเวีย และชิลี

## ดูเพิ่ม
* รายชื่อปิสโก

หมวดหมู่:ปิสโก
รายพระนามและชื่อผู้บัญชาการทหารบกไทย

**รายพระนามและชื่อ [[ผู้บัญชาการทหารบก]]** แห่งกองทัพบกไทย

## กองทัพบกไทย

กองทัพบกไทย (Royal Thai Army) เป็นเหล่าทัพที่มีประวัติความเป็นมายาวนานที่สุด และมีขนาดใหญ่ที่สุดของกองทัพไทย ก่อตั้งเป็นกองทัพสมัยใหม่ขี้นในปีพุทธศักราช 2417 เหตุผลส่วนหนึ่งคือ เพื่อรับมือกับการคุกคามรุกแบบใหม่จากอังกฤษ ภายหลังการทำสนธิสัญญาเบาว์ริง โดยเจ้าพนักงานใหญ่พระองค์แรกคือ พลเอก พระเจ้าน้องยาเธอ กรมหมื่นดำรงราชานุภาพ (พระยศในขณะนั้น) ดำรงตำแหน่ง 3 ปี และต่อมาได้เปลี่ยนชื่อตำแหน่งเป็น กรมทหารบก, กรมยุทธนาธิการ, เสนาบดีกระทรวงกลาโหม และ ผู้บัญชาการทหารบก ตามลำดับ

## รายนาม

## อ้างอิง

## ดูเพิ่ม
* รัฐมนตรีว่าการกระทรวงกลาโหมของไทย
* รัฐมนตรีช่วยว่าการกระทรวงกลาโหมของไทย
* รายชื่อผู้บัญชาการทหารสูงสุดของไทย
* รายชื่อผู้บัญชาการทหารเรือไทย
* รายชื่อผู้บัญชาการทหารอากาศไทย
* รายพระนามและชื่ออธิบดีกรมตำรวจและผู้บัญชาการตำรวจแห่งชาติของไทย
* รายชื่อสมุหราชองครักษ์ของไทย
* รายนามแม่ทัพภาคที่ 1 
* รายนามแม่ทัพภาคที่ 2 
* รายนามแม่ทัพภาคที่ 3 
* รายนามแม่ทัพภาคที่ 4

## แหล่งข้อมูลอื่น
* ทำเนียบผู้บังคับบัญชา 

ผู้บัญชาการทหารบก
ผู้บัญชาการทหารบก
บก
หมวดหมู่:ผู้บัญชาการทหารบกของกองทัพไทย
แสงซิงโครตรอน

**แสงซิงโครตรอน** () เป็นแสงที่เกิดจากการแผ่รังสีแม่เหล็กไฟฟ้า (electromagnetic radiation) ซึ่งปรกติแล้วผลิตขึ้นด้วยแหวนกักเก็บอิเล็กตรอน (storage ring) เพื่อประโยชน์ทางวิทยาศาสตร์

## ดูเพิ่ม
* การแผ่รังสีซิงโครตรอน

หมวดหมู่:การแผ่รังสีซิงโครตรอน
หมวดหมู่:แสง
หมวดหมู่:ฟิสิกส์อนุภาค
โรคน้ำกัดเท้า

**โรคน้ำกัดเท้า** หรือ **ฮ่องกงฟุต** คือ โรคที่มีอาการคันซึ่งเกิดจากเชื้อราที่เท้า เมื่ออากาศร้อน ๆ และเท้าชื้นมาก ๆ ประกอบกับมีเหงื่อออกมากด้วยจึงเป็นบ่อเกิดของเชื้อราที่เรียกว่า Dermatophytes เนื่องจากเชื้อราจะเจริญเติบโตและแพร่พันธุ์ได้ดีมากในอากาศร้อนชื้น
tinea คือชื่อสามัญของการติดเชื้อที่ผิวหนัง tinea pedis คือเชื้อราที่เท้า หรือ jock itch or tinea cruis คือการติดเชื้อที่ผิวหนังบริเวณขาหนีบ ต้นขา ข้อพับต้นขามีอีกชื่อหนึ่งว่า สังคัง และ Ringworm or tinea capitis คือ กลากที่ศีรษะ

## การติดเชื้อ
การติดเชื้อส่วนใหญ่มักมาจากการใช้ของร่วมกับผู้อื่น เช่น ผ้าเช็ดตัว รองเท้า หรือว่ายน้ำในสระสาธารณะ

## อาการ
อาการของโรคเชื้อราที่เท้า คือ คันตามซอกนิ้วเท้าและผิวหนังลอกออกเป็นขุย ๆ เป็นผื่นที่เท้า ผิวหนังที่เท้าเกิดพุพอง นิ้วเท้าหนาและแตกที่เป็นมากและพบบ่อยจะเกิดตรงซอกนิ้ว แต่ก็สามารถเกิดที่ส้นเท้าได้เช่นกัน

## การรักษา
การรักษาโรคราที่เท้า ควรล้างเท้าให้สะอาดด้วยสบู่และเช็ดให้แห้ง ใส่ถุงเท้าที่สะอาดและไม่เปียกชื้นใช้ครีมกันเชื้อราหรือโรยแป้งฝุ่นที่เท้า

## การป้องกัน
ควรใส่ถุงเท้าและรองเท้าที่แห้ง เช็ดเท้าให้แห้งโดยเฉพาะซอกเท้าหลังอาบน้ำ ใส่ถุงเท้าที่ทำด้วยขนสัตว์ดีกว่าผ้าฝ้ายเพราะผ้าขนสัตว์ช่วยซับความชื้นจากเท้า ถ้าเป็นเท้าเปียกควรเปลี่ยนรองเท้า ควรมีรองเท้า 2 คู่ ใส่สลับกัน ไม่ควรใส่รองเท้าคู่เดิมทุกวัน

## โรคแทรกซ้อน
โรคแทรกซ้อนคือการที่ผิวหนังอักเสบ เกิดในรายที่รุนแรงและสามารถรักษาด้วยยาปฏิชีวนะ

น้ำกัดเท้า
หมวดหมู่:โรคติดเชื้อรา
รายชื่อผู้บัญชาการทหารอากาศไทย

**รายนามผู้บัญชาการทหารอากาศไทย** ตั้งแต่อดีตจนถึงปัจจุบัน

## รายนาม

## อ้างอิง

## ดูเพิ่ม
* รัฐมนตรีว่าการกระทรวงกลาโหมของไทย
* รายชื่อผู้บัญชาการทหารสูงสุดของไทย
* รายพระนามและชื่อผู้บัญชาการทหารบกไทย
* รายชื่อผู้บัญชาการทหารเรือไทย
* รายพระนามและชื่ออธิบดีกรมตำรวจและผู้บัญชาการตำรวจแห่งชาติของไทย
* รายนามสมุหราชองครักษ์ของไทย

## แหล่งข้อมูลอื่น
* ผู้บัญชาการทหารอากาศ (อดีต - ปัจจุบัน) 
* Chief of RTAF
* น้ำไม่ท่วมดอนเมือง แต่ก็น้ำท่วมถึงปากคนดอนเมือง 
* โปรดเกล้าฯ แต่งตั้ง นายทหาร ประจำปี 2551

ผู้บัญชาการทหารอากาศ
ผู้บัญชาการ
อากาศ
หมวดหมู่:ผู้บัญชาการทหารอากาศไทย
รายพระนามและชื่อผู้บัญชาการทหารเรือไทย

**รายพระนาม รายนาม ผู้บัญชาการทหารเรือ** แห่งกองทัพเรือไทย

## รายชื่อ

## อ้างอิง

* www.navy.mi.th

## ดูเพิ่ม
*รัฐมนตรีว่าการกระทรวงกลาโหมของไทย
* รายชื่อผู้บัญชาการทหารสูงสุดของไทย
*รายพระนามและชื่อผู้บัญชาการทหารบกไทย
*รายชื่อผู้บัญชาการทหารอากาศไทย
*รายพระนามและชื่ออธิบดีกรมตำรวจและผู้บัญชาการตำรวจแห่งชาติของไทย
*รายนามสมุหราชองครักษ์ของไทย

## แหล่งข้อมูลอื่น
* ผู้บัญชาการทหารเรือ
* ผู้บัญชาการทหารเรือ
* รายพระนาม และรายนามผู้บัญชาการทหารเรือ : ทหารเรือสยาม 
เปิดสอบกองทัพเรือ แนวข้อสอบกองทัพเรือ

ผู้บัญชาการทหารเรือ
ผู้บัญชาการ
เรือ
วิกิสปีชีส์

**วิกิสปีชีส์** () เป็นโครงการออนไลน์ในรูปแบบวิกิที่สนับสนุนโดยมูลนิธิวิกิมีเดีย มีเป้าหมายเพื่อสร้างบัญชีรายชื่อเนื้อหาเสรีที่ครอบคลุมของทุกสายพันธุ์ (species) โดยโครงการนี้มุ่งเน้นไปที่กลุ่มนักวิทยาศาสตร์มากกว่าประชาชนทั่วไป จิมมี เวลส์ ระบุว่าผู้เขียนไม่จำเป็นต้องส่งใบปริญญาผ่านโทรสารเพื่อยืนยันตัวตน แต่การส่งเนื้อหาจะต้องผ่านการตรวจสอบและยอมรับจากกลุ่มผู้ใช้งานด้านเทคนิค วิกิสปีชีส์เผยแพร่ภายใต้สัญญาอนุญาตเอกสารเสรีของกนู และสัญญาอนุญาตครีเอทีฟคอมมอนส์ (CC BY-SA 4.0)

โครงการนี้เริ่มต้นในเดือนกันยายน ค.ศ. 2004 โดยเชิญชวนให้นักชีววิทยาจากทั่วโลกมาร่วมแบ่งปันข้อมูล จนกระทั่งในเดือนเมษายน ค.ศ. 2005 โครงการได้เติบโตจนครอบคลุมโครงสร้างการจำแนกชั้นทางวิทยาศาสตร์ตามแบบของลินเนียส (Linnaean taxonomy) พร้อมลิงก์ที่เชื่อมโยงไปยังบทความเกี่ยวกับสายพันธุ์นั้น ๆ ในวิกิพีเดีย

## อ้างอิง

## แหล่งข้อมูลอื่น

* 

ส
หมวดหมู่:อนุกรมวิธาน (ชีววิทยา)
หมวดหมู่:เว็บไซต์
วัดพิชยญาติการามวรวิหาร

thumb|450x450px|"พระสิทธารถ" หรือ "หลวงพ่อสมปรารถนา" ภายในพระอุโบสถ วัดพิชยญาติการามวรวิหาร
300px|thumb|upright|รอยพระบาท 4 พระองค์
**วัดพิชยญาติการาม** เป็นพระอารามหลวงชั้นโท ชนิด**วรวิหาร** สังกัดคณะสงฆ์มหานิกาย ตั้งอยู่เชิงสะพานพุทธ บริเวณที่เดิมเรียกว่าวงเวียนเล็ก ในแขวงสมเด็จเจ้าพระยา เขตคลองสาน  ตั้งอยู่ริมคลองบ้านสมเด็จเจ้าพระยา เขตคลองสาน เดิมเป็นวัดร้าง แต่สมเด็จเจ้าพระยาบรมมหาพิไชยญาติ (ทัต บุนนาค) ครั้งมีบรรดาศักดิ์เป็นพระยาศรีพิพัฒน์ราชโกษา ได้ปฏิสังขรณ์ขึ้นใหม่ประมาณ พ.ศ. 2372 - 2375 ในพระบาทสมเด็จพระนั่งเกล้าเจ้าอยู่หัว เนื่องจากสมเด็จเจ้าพระยาองค์น้อยขณะนั้นเป็นจางวางพระคลังสินค้า มีเรือสำเภาค้าขายกับจีน จึงได้นำอับเฉาเรือ กระเบื้องสี และหินมาจากจีน สถาปัตยกรรมวัดนี้มีลักษณะแบบไทยผสมจีน ซึ่งเป็นแบบพระราชนิยมในสมัยนั้น เมื่อบูรณะวัดเสร็จแล้ว ได้น้อมเกล้าฯ ถวายพระบาทสมเด็จพระนั่งเกล้าเจ้าอยู่หัว รัชกาลที่ 3 พระราชทานนามว่า "วัดพระยาญาติการาม" ต่อมาพระบาทสมเด็จพระจอมเกล้าเจ้าอยู่หัวเปลี่ยนชื่อวัดใหม่เป็น "วัดพิชยญาติการาม"

## ปูชนียวัตถุและถาวรวัตถุที่สำคัญของวัด
พระอุโบสถ สร้างเป็นศิลปะแบบจีน ไม่มีช่อฟ้า ใบระกา เนื่องจากสมัยก่อนเป็นวัดอยู่ในสวน จึงสร้างเพื่อหลบบรรดากิ่งไม้ ผลไม้ที่จะหล่นหรือหักไปกระทบหลังคาพระอุโบสถได้ องค์พระประธานในอุโบสถ เป็นพระพุทธรูปปั้น ปางมารวิชัย เป็นพระพุทธรูปโบราณรุ่นเดียวกับพระพุทธชินราชชินศรี โดยอัญเชิญมาจากวัดพระวิหาร หลวงเมืองพิษณุโลก นามว่า "พระสิทธารถ" หรือที่ชาวบ้านทั่วไปจะเรียกท่านว่า "หลวงพ่อสมปรารถนา" ซึ่งเป็นที่เคารพสักการะของพุทธศาสนิกชนจำนวนมาก

พระพุทธรูปประดิษฐานหน้าองค์พระประธาน เป็นพระพุทธรูป ปางมารวิชัย โดยสมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต ทรงหล่อเมื่อ พ.ศ. 2465 นามว่า พระวรวินายก

พระปรางค์องค์ใหญ่ วัดโดยรอบ 33 วา 2 ศอก ส่วนสูงตลอดยอดนภศูล 21 วา 1 ศอก 10 นิ้ว เป็นที่ประดิษฐานพระพุทธรูปปั้น 4 องค์ หันพระพักตร์ไปสู่สี่ทิศ มีพระปรางค์องค์เล็ก 2 องค์ ขนาดวัดโดยรอบ 15 วา ส่วนสูงตลอดนภศูล 11 วา 1 ศอก 1 คืบ 2 กระเบียด ทิศตะวันออกเป็นที่ ประดิษฐานพระโพธิสัตว์พระศรีอาริย์ องค์ทิศตะวันตกเป็นที่ประดิษฐานพระพุทธบาทจำลอง 4 รอย จำหลักด้วยแผ่นศิลา สัณนิฐานกันว่าเป็นของเก่า แต่ไม่ทราบว่านำมาจากที่ไหน

นอกจากนี้แล้วยังเป็นที่รู้จักกันดีว่า แม่ชีทศพร เทวาพิทักษ์ธรรม (หรือธนพร) อาศัยอยู่ที่วัดนี้

ไฟล์:(2022) วัดพิชยญาติการามวรวิหาร เขตคลองสาน กรุงเทพมหานคร (4).jpg|พระพุทธเจ้าสี่พระองค์บนพระปรางค์องค์ใหญ่
ไฟล์:(2022) วัดพิชยญาติการามวรวิหาร เขตคลองสาน กรุงเทพมหานคร (6).jpg|พระศรีอาริยเมตไตรยบนพระปรางค์ด้านทิศตะวันออก
ไฟล์:พระอุโบสถวัดพิชยญาติ.jpg|พระอุโบสถ
ไฟล์:วัดพิชยญาติการามวรวิหาร เขตคลองสาน กรุงเทพมหานคร (51).jpg|พระปรางค์


## ลำดับเจ้าอาวาส

**หมายเหตุ**

## อ้างอิง

## แหล่งข้อมูลอื่น
* การศึกษาสถาปัตยกรรมวัดพิชัยญาติการาม โดย บัญชา นาคทอง

พิชยญาติการาม
พิชยญาติการาม
พิชยญาติการาม
หมวดหมู่:สิ่งก่อสร้างในสมัยกรุงศรีอยุธยา
หมวดหมู่:โบราณสถานในเขตคลองสาน
เอ็ลลียัซ ปีกัล

**เอ็ลลียัซ ปีกัล** หรือ **เอ็ลลี ปีกัล** นักมวยสากลชาวอินโดนีเซีย เกิดเมื่อวันที่ 24 มีนาคม พ.ศ. 2503 ที่จังหวัดมาลูกู มีสถิติการชก 26 ครั้ง ชนะ 20 (น็อก 11) เสมอ 1 แพ้ 5 เป็นแชมป์โลกมวยสากลคนแรกของประเทศอินโดนีเชีย

## ประวัติ
ในวัยเด็กปีกัลมีอาชีพเป็นนักดำน้ำโดยไม่มีอุปกรณ์ใด ๆ

ฉายาของปีกัลในอินโดนีเซีย คือ *"[[เอ็กโซเซต์|The Exocet]]"* มาจากชื่อขีปนาวุธที่ผลิตโดยฝรั่งเศสซึ่งกองทัพอากาศอาร์เจนตินาใช้ต่อสู้กับอังกฤษระหว่างสงครามหมู่เกาะฟอล์กแลนด์ ซึ่งเกิดขึ้นใน พ.ศ. 2525 ซึ่งเป็นยุคที่ปีกัลกำลังโด่งดัง ซึ่งเป็นการเปรียบเทียบหมัดซ้ายของปีกัลว่าหนักหน่วงเหมือนขีปนาวุธชนิดนี้ ซึ่งปีกัลใช้หมัดซ้ายนี้น็อกชุน จูโด คว้าแชมป์โลกมาครอง

ปีกัลเป็นชาวอินโดนีเซียคนที่ 2 ที่ได้ชิงแชมป์โลก โดยคนแรกคือ โทมัส อเมริโก ซึ่งขึ้นชิงแชมป์โลกรุ่นซูเปอร์ไลต์เวต WBC แพ้ซาอูล แมมบี้ ที่ จาการ์ตา เมื่อ พ.ศ. 2524 

ปัจจุบัน ปีกัลอยู่กับภรรยาคือ รีนา เซียฮายา ปีกัล มีบุตรชายสองคน ปีกัลถูกจับในคดีค้ายาเสพติดเมื่อ พ.ศ. 2548 ถูกขังคุกและถูกปล่อยตัวออกมาเมื่อ 7 กุมภาพันธ์ พ.ศ. 2549 ปัจจุบันเป็นทีมงานของคณะกรรมการโอลิมปิกแห่งอินโดนีเซีย

## เกียรติประวัติ
* แชมป์ OPBF รุ่นซูเปอร์ฟลายเวต (2527)
** ชิง, 19 พ.ค. 2527 ชนะคะแนน ชุง ฮิ ยวง ที่เกาหลีใต้
** ป้องกันครั้งที่ ชนะน็อก7 ต.ค. 2527 มัตสุโอะ วาตานาเบ้ ยก  6 ที่อินโดนีเซีย 
** สละแชมป์
* แชมป์โลกรุ่นซูเปอร์ฟลายเวต IBF (2528 - 2529)
** ชิง, 3 พฤษภาคมพ.ศ. 2528 ชนะน็อกชุน จู โด  ยก 8 ที่อินโดนีเชีย 
** ป้องกันครั้งที่ 1,25 ส.ค.2528 ชนะน็อกวายีน มุลฮอลแลนด์ ยก 3 ที่อินโดนีเซีย 
** เสียแชมป์, 15 ก.พ.2529 แพ้คะแนน เซซาร์ โปลันโซ ที่อินโดนีเซีย 
*  แชมป์โลกรุ่นซูเปอร์ฟลายเวต IBF (2529)
** ชิง, 5 ก.ค. 2529 ชนะน็อกเซซาร์ โปลันโซ   3 ที่อินโดนีเซีย 
** ป้องกันครั้งที่ 1, 3 ธ.ค. 2529 ชนะน็อกดอง ฮุน ลี ยก 10 ที่อินโดนีเซีย 
** สละแชมป์
* แชมป์โลกรุ่นซูเปอร์ฟลายเวต IBF (2530 - 2532)
** ชิง, 17 ต.ค. 2530 ชนะคะแนน แต อิล ชาง ที่อินโดนีเซีย 
** ป้องกันครั้งที่ 1, 20 ก.พ. 2531 ชนะคะแนน ราอูล เออร์เนสโต้ ดิแอซ ที่อินโดนีเซีย 
** ป้องกันครั้งที่ 2, 4 ก.ย. 2531 ชนะคะแนน  คิม กีชาง ที่อินโดนีเซีย 
** ป้องกันครั้งที่ 3, 25 ก.พ. 2532 ชนะคะแนน ไมก์ เฟ็ลป์  ที่สิงคโปร์
** เสียแชมป์, 14 ต.ค.2532 แพ้คะแนน ฮวน โปโล เปเรซ ที่สหรัฐ
* เคยชิงแชมป์ต่อไปนี้แต่ไม่สำเร็จ
** ชิงแชมป์โลกรุ่นซูเปอร์ฟลายเวต WBA, 28 ก.พ. 2530  แพ้ทีเคโอ​เขาทราย แกแล็คซี่ ยก 14 ที่เกลอรา บังการ์โน สเตเดียม จาการ์ตา ประเทศอินโดนีเซีย

## อ้างอิง
*  สถิติการชก boxrec.com

## แหล่งข้อมูลอื่น

* http://news.indosiar.com/news_read.htm?id=43685 , Indosiar, 17 สิงหาคม 2548
*  , Bola, 13 กรกฎาคม 2548

หมวดหมู่ :นักมวยสากลชาวอินโดนีเซีย
หมวดหมู่:แชมป์ OPBF
หมวดหมู่:แชมป์โลก IBF
หมวดหมู่:บุคคลจากจังหวัดมาลูกู
หมวดหมู่:คริสต์ศาสนิกชนชาวอินโดนีเซีย
โอเล่ห์ เกียรติวันเวย์

**โอเล่ห์ เกียรติวันเวย์** มีชื่อจริงว่า **ประสิทธิ์ ไหมแก้ว** เกิดเมื่อวันที่ 13 เมษายน พ.ศ. 2516 ที่ตำบลปากแพรก อำเภอทุ่งสง จังหวัดนครศรีธรรมราช  เป็นยอดนักมวยไทยชื่อดัง ก่อนจะมาชกมวยสากลอาชีพ แต่การชกมวยสากลนั้นไม่ประสบความสำเร็จ จึงมีสถิติการชกทั้งหมด 4 ครั้ง ชนะ 2 (น็อค 1) แพ้ 2

## ประวัติ
โอเล่ห์ เคยเป็นนักมวยไทยชื่อดังมาก่อน ได้รับการยกย่องว่าเหมือนกับ 2 ยอดนักมวยไทยในอดีตรวมกัน คือ สามารถ พยัคฆ์อรุณ และ พุฒ ล้อเหล็ก เพราะเป็นนักมวยที่ออกอาวุธมวยไทยได้ครบเครื่อง โดยเฉพาะหมัดและศอก และถือเป็นนักมวยในแบบบ็อกเซอร์ หรือจังหวะฝีมือ  เริ่มชกมวยครั้งแรกได้ค่าตัวเพียง 100 บาท จากนั้นจึงเข้ามาชกในกรุงเทพมหานคร ที่เวทีมวยรังสิต ได้ค่าตัว 1,000 บาท ก่อนที่โด่งดังในเวลาต่อมาในฐานะนักมวยค่าตัวเงินแสน โดยมีนักมวยที่ชื่นชอบ คือ เจริญทอง เกียรติบ้านช่อง นักมวยชาวนครศรีธรรมราชเหมือนกัน

โอเล่ห์เริ่มชกมวยสากลครั้งแรกเมื่อวันที่ 14 มิถุนายน พ.ศ. 2534 ชนะคะแนน ฮิปโป กาลา นักมวยจอมทรหดจากอินโดนีเซีย จากนั้น ครั้งต่อมา ขึ้นชกกับ ริค ซิโอโดร่า ที่เคยขึ้นชิงแชมป์โลกกับ สด จิตรลดา มาแล้ว ปรากฏว่าโอเล่ห์เป็นฝ่ายชนะน็อคได้ในยกที่ 9 แต่พอขึ้นชกครั้งที่ 3 โอเล่ห์พบกับ แซมมวล ดูรัน นักมวยหมัดหนักจากฟิลิปปินส์ ที่คว้าแชมป์เงาของสภามวยโลกไปจาก สมิง เกียรติเพชร ปรากฏว่า โอเล่ห์ทานพลังหมัดของดูรันไม่ได้เป็นฝ่ายแพ้น็อคในยกที่ 6 เมื่อวันที่ 5 พฤศจิกายน พ.ศ. 2534 จากนั้น โอเล่ห์จึงหันไปชกมวยไทยอย่างเดียว หยุดชกมวยสากลไป 4 ปี แต่เคยมีสถานะเป็นรองแชมป์โลกอันดับ 7 ในรุ่นซูเปอร์ฟลายเวทของสหพันธ์มวยนานาชาติ (IBF)

จนกระทั่งสมาคมมวยแห่งทวีปเอเชีย (PABA) ได้เข้ามาเผยแพร่ในประเทศไทยเมื่อ พ.ศ. 2538 ทำให้ ใหม่ เมืองคอน ผู้จัดการของโอเล่ห์ ตัดสินใจผลักดันให้โอเล่ห์กลับมาชิงแชมป์ของสถาบันนี้อีกครั้ง จากการฝึกสอนของ เวนิส บ.ข.ส. อดีตแชมป์โลกในรุ่นฟลายเวท แต่โอเล่ห์ทำไม่สำเร็จ แพ้น็อค อเล็กซานเดอร์ แพ็ค นักมวยชาวรัสเซียแค่ยกแรก จากนั้น โอเล่ห์จึงแขวนนวม ไม่ได้ขึ้นชกมวยสากลอีกเลย

## เกียรติประวัติ
* เคยชิงแชมป์ต่อไปนี้แต่ไม่สำเร็จ
** ชิงแชมป์ PABA รุ่นซูเปอร์แบนตั้มเวท เมื่อ 9 ก.ย. 2538 แพ้น็อค อเล็กซานเดอร์ แพ็ก (รัสเซีย) ยก 1 ที่ จ.นครศรีธรรมราช

## อ้างอิง
* สถิติการชก boxrec.com 
* [คลิปวิดีโอการชกมวยไทยกับ [วังจั่นน้อย ส.พลังชัย]]
* http://video.mthai.com/player.php?id=8M1229406455M0
* [คลิปวีดีโอการชกมวยไทยกับ [คฤหาสน์ ส.สุภาวรรณ]]

หมวดหมู่:นักมวยสากลชาวไทยรุ่นซูเปอร์แบนตัมเวท
หมวดหมู่:บุคคลจากอำเภอทุ่งสง
หมวดหมู่:นักมวยไทยชายชาวไทย
หมวดหมู่:นักมวยจากจังหวัดนครศรีธรรมราช
สิงห์หนุ่ม ชูวัฒนะ

**สิงห์หนุ่ม ชูวัฒนะ** หรือนายสัมพันธ์ ไชยาโอนเป็นชาวจังหวัดแพร่เกิดเมื่อ 10 มกราคม พ.ศ. 2518 สถิติการชก 45 ครั้ง ชนะ 38 (น็อค 36) แพ้ 7
## ประวัติ
สิงห์หนุ่มขึ้นชกมวยสากลครั้งแรกเมื่อ 27 ตุลาคม พ.ศ. 2534 ชนะน็อค วิทย์ ศิษย์ฟ้าคำรณ ยก 2 ที่เวทีราชดำเนิน จากนั้นขึ้นชกชนะน็อครวดถึง 21 ครั้ง มีชนะคะแนน เดชอวยชัย เฉลิมศรี เพียงครั้งเดียวเท่านั้น จึงได้ขึ้นชิงแชมป์มวยสากลเวทีราชดำเนินรุ่นเฟเธอร์เวทเมื่อ 18 สิงหาคม พ.ศ. 2536 ชนะน็อค ถนอมจิต เกียรติเกรียงไกร ยก 9 ได้แชมป์มาครอง ต่อมาพบกับความพ่ายแพ้เป็นครั้งแรกเมื่อ 8 ธันวาคม พ.ศ. 2536 เมื่อชกแพ้คะแนนแกรี แกรี ที่ กรุงเทพฯ จากนั้นสิงห์หนุ่มยังชกชนะน็อครวดอีก รวมทั้งป้องกันแชมป์เวทีราชดำเนิน ชนะน็อค เขาชะโงก ศิษย์โสภา ยก 1 สิงห์หนุ่มจึงได้ไปชิงแชมป์ OPBF รุ่นเฟเธอร์เวทที่ว่างเมื่อ 30 กันยายน พ.ศ. 2537 ปรากฏว่า แพ้คะแนน คริส ซากิต ที่ ฟิลิปปินส์ ไม่ได้แชมป์ 

หลังจากนั้นสิงห์หนุ่มยังคงชกป้องกันแชมป์เวทีราชดำเนินได้อีก 3 ครั้ง และเดินทางไปชกที่ญี่ปุ่นเมื่อ พ.ศ. 2538 แพ้น็อค หลุยส์ ซีโต้ เอสปิโนซา ยก 8 ต่อมา ได้ชิงแชมป์ PABA รุ่นซูเปอร์เฟเธอร์เวทเมื่อ 23 มีนาคม พ.ศ. 2539 แพ้คะแนน ลัควา ชิม ไม่ได้แชมป์ ในปีเดียวกันนี้ สิงห์หนุ่มได้ไปชกที่ญี่ปุ่นอีกครั้ง คราวนี้เป็นฝ่ายชนะคะแนน ฮวน มานูเอล ชาเวซไปได้ แต่เมื่อกลับมาชกในไทย เขากลับเสียแชมป์เวทีราชดำเนินให้คำพูน เอื้อสัมพันธ์ ต่อมา สิงห์หนุ่มได้ชิงแชมป์ OPBF รุ่นเฟเธอร์เวทที่ว่างอีกครั้งเมื่อ 17 พฤษภาคม พ.ศ. 2540 ปรากฏว่าเป็นฝ่ายแพ้คะแนนแซมมวล ดูรันไปอีก จากนั้น สิงห์หนุ่มหยุดชกไปสองปี กลับมาชกอีกครั้งเมื่อ 18 ธันวาคม พ.ศ. 2542 แพ้คะแนน ชดช้อย ชูโชคชัย จากนั้นก็แขวนนวมไป

## เกียรติประวัติ
* แชมป์ประเทศไทยรุ่นเฟเธอร์เวท
** ชิง 18 สิงหาคม 2536 ชนะน็อค ถนอมจิต เกียรติเกรียงไกร ยก 9
** ป้องกันแชมป์ครั้งที่ 1, 23 มีนาคม 2537 ชนะน็อค เขาชะโงก ศิษย์โสภา ยก 1
** ป้องกันแชมป์ครั้งที่ 2, 9 มีนาคม 2538 ชนะน็อค เขาชะโงก ศิษย์โสภา ยก 2
** ป้องกันแชมป์ครั้งที่ 3, 14 ธันวาคม 2538 ชนะน็อค เขาชะโงก ศิษย์โสภา ยก 8
** ป้องกันแชมป์ครั้งที่ 4, 22 ธันวาคม 2538 ชนะน็อค ก้องธวัช ส.กิตติ ยก 1
** เสียแชมป์ 9 เมษายน 2540 แพ้น็อค คำพูน เอื้อสัมพันธ์ ยก 7
* เคยชิงแชมป์ต่อไปนี้แต่ไม่สำเร็จ
** ชิงแชมป์ OPBF รุ่นเฟเธอร์เวท เมื่อ 30 กันยายน 2537 แพ้คะแนน คริส ซากิต (ฟิลิปปินส์) ที่ ฟิลิปปินส์
** ชิงแชมป์ OPBF รุ่นเฟเธอร์เวท เมื่อ 17 พฤษภาคม 2540 แพ้คะแนน แซมมวล ดูรัน (ฟิลิปปินส์) ที่ ฟิลิปปินส์
** ชิงแชมป์ PABA รุ่นซูเปอร์เฟเธอร์เวท23 มี.ค. 2539 แพ้คะแนน ลัควา ชิม (มองโกเลีย) ที่ พาต้าหัวหมาก

## อ้างอิง
* สถิติการชก 
หมวดหมู่ :นักมวยสากลชาวไทยรุ่นเฟเธอร์เวท
หมวดหมู่ :นักมวยสากลชาวไทยรุ่นซูเปอร์เฟเธอร์เวท
หมวดหมู่ :แชมป์มวยสากลประเทศไทย
หมวดหมู่:นักกีฬาจากจังหวัดแพร่
ถ้ำเพชร เอ็ม 100

**ถ้ำเพชร เอ็ม 100** เป็นชาวจังหวัดกระบี่ สถิติการชก 14 ครั้ง ชนะ 11 (น็อค 4) แพ้ 3
## ประวัติ
ถ้ำเพชรชกมวยสากลครั้งแรกเมื่อ 11 สิงหาคม 2533 ชนะน็อค เรืองศักดิ์น้อย ส. ประสิทธิ์ ยก 2 จากนั้น ขึ้นชกที่สนามมวยเวทีลุมพินี และชกชนะตลอดจนมาแพ้ครั้งแรกเมื่อ 3 พฤษภาคม 2537 โดยแพ้คะแนนยอดสนั่น ส.นันทชัย ซึ่งต่อมาได้เป็นแชมป์โลกของสมาคมมวยโลก จากนั้น ถ้ำเพชรได้ชกเป็นคู่มวยประกอบรายการป้องกันแชมป์โลกของทรงชัย รัตนสุบรรณอีกหลายครั้ง ซึ่งสามารถชกชนะ นิค เซียนทอย ฮิปโป กาลา และอัลซาท ทัควาคูลินได้ ทำให้ได้รับการสนับสนุนให้ชิงแชมป์ PABA รุ่นฟลายเวทที่ว่างเมื่อ 24 มีนาคม 2539 ปรากฏว่าเป็นฝ่ายแพ้คะแนน อเล็กซานเดอร์ แมกนูตอฟ ไป 

หลังจากชิงแชมป์ไม่สำเร็จ ถ้ำเพชรขึ้นชกชนะอีก 3 ครั้ง รวมทั้งได้ครองแชมป์มวยสากลของสนามมวยเวทีลุมพินี ชนะคะแนน มาพิชิต อุทัยเทวี แต่ก็ไม่ได้ขึ้นชิงแชมป์ใดๆอีกเลย หลังจากชกชนะ รอนนี่ ไบโอนาส เมื่อ 15 มีนาคม 2540 ที่ สตูล ถ้ำเพชรก็หยุดชกไปสามปี กลับมาชกอีกครั้งเมื่อ 8 สิงหาคม 2543 แพ้คะแนน ปราบ ส.แสนยากร ที่ สุราษฏร์ธานี จากนั้นก็ไม่ได้ขึ้นชกอีกเลย 
## เกียรติประวัติ
* เคยชิงแชมป์ต่อไปนี้แต่ไม่สำเร็จ
** ชิงแชมป์ PABA รุ่นฟลายเวท เมื่อ 24 มี.ค. 2539 แพ้คะแนน อเล็กซานเดอร์ แมกนูตอฟ (รัสเซีย) ที่ จ.ปทุมธานี

## อ้างอิง

* สถิติการชก boxrec.com 

หมวดหมู่:นักมวยสากลชาวไทยรุ่นฟลายเวท 
หมวดหมู่:นักมวยจากจังหวัดกระบี่
ฉลามดำ ศิษย์ตราษตระการ

**ฉลามดำ ศิษย์ตราษตระการ ** สถิติการชก 13 ครั้ง ชนะ 2 (น็อค 2) แพ้ 11

## เกียรติประวัติ
* เคยชิงแชมป์ต่อไปนี้แต่ไม่สำเร็จ
** ชิงแชมป์ PABA รุ่นเวลเตอร์เวท เมื่อ 26 ส.ค. 2542 แพ้น็อค เฟอร์นันโด ซากราโด (ฟิลิปปินส์) ยก 5 ที่ ฟิลิปปินส์

## อ้างอิง

* สถิติการชก boxrec.com  

หมวดหมู่ :นักมวยสากลชาวไทยรุ่นเวลเตอร์เวท
วิชิต ชูวัฒนะ

**วิชิต ชูวัฒนะ** เป็นนักมวยสากลชาวไทย สถิติการชก 47 ครั้ง ชนะ 23 (น็อค 12) เสมอ 1 แพ้ 23
 
## เกียรติประวัติ
* แชมป์ประเทศไทยรุ่นซูเปอร์แบนตัมเวท
** ชิง 18 สิงหาคม 2540 ชนะน็อค สมยงค์ เกียรติ ต.บริบูรณ์ ยก 7
** ป้องกันแชมป์ครั้งที่ 1, 11 มิถุนายน 2544 ชนะน็อค สุขสวัสดิ์ เกียรติชัยยงค์ ยก 2
** เสียแชมป์ 3 สิงหาคม 2545 แพ้คะแนน เวทย์ ศักดิ์เมืองแกลง
* เคยชิงแชมป์ต่อไปนี้แต่ไม่สำเร็จ
** ชิงแชมป์ PABA รุ่นซูเปอร์แบนตัมเวท 30 ส.ค. 2541 แพ้น็อค บูลัน บูร์เกียโซ่ (อินโด) ยก 12  ที่ อินโดนีเซีย
** ชิงแชมป์ IBF แพนแปซิฟิค รุ่นจูเนียร์เฟเธอร์เวทเมื่อ 19 พฤษภาคม 2543 แพ้น็อค อาร์เนล บาโรทิลโล (ออส) ยก 1 ที่ ออสเตรเลีย
** ชิงแชมป์ OPBF รุ่นซูเปอร์แบนตัมเวท 17 ก.ย. 2544 แพ้น็อค โอซามุ ซาโตะ (ญี่ปุ่น) ยก 11 ที่ ญี่ปุ่น

## อ้างอิง
* สถิติการชก 

หมวดหมู่ :นักมวยสากลชาวไทยรุ่นซูเปอร์แบนตัมเวท
อดุลย์ ศรีโสธร

**อดุลย์ ศรีโสธร** มีชื่อจริงว่า **ร้อยตำรวจเอก อดุลย์ สุขสำราญ**  เป็นนักมวยไทยและนักมวยอาชีพชาวไทย เขาเป็นแชมป์สนามมวยเวทีลุมพินี 1 สมัย และแชมป์สนามมวยราชดำเนิน 2 สมัย ใน 2 รุ่น ซึ่งโด่งดังในช่วงทศวรรษที่ 1950 และ 1960

## ประวัติ
อดุลย์ ศรีโสธร เป็นบุตรของนายชอบ นางสร้อย สุขสำราญ และเป็นพี่ชายแท้ ๆ ของ เด่น ศรีโสธร บิดาเสียชีวิตตั้งแต่อายุ 4 ขวบ อดุลย์เรียนหนังสือจนจบชั้น ป. 4 ที่โรงเรียนในตำบลลาดขวางแล้วไปเรียนต่อที่โรงเรียนเบญจมราชรังสฤษฎิ์ จากนั้นต่อที่โรงเรียนช่างกลปทุมวันรหัสประจำตัว 5552 และโรงเรียนเทคนิคกรุงเทพ

ฝึกมวยครั้งแรกกับครูอุทัย ผละธัญญะ ขึ้นชกมวยครั้งแรกเมื่ออายุ 14 ปี  อดุลย์เป็นที่รู้จักเมื่อได้ครองแชมป์มวยรอบรุ่นจ้าวแผ่นดิน ชนะคะแนน คีรีศักดิ์ บาร์โบส เมื่อ พ.ศ. 2501 จากนั้นได้ครองแชมป์รุ่นเฟเธอร์เวทของเวทีลุมพินี และแชมป์รุ่นไลท์เวทของเวทีราชดำเนิน และยังชกชนะอภิเดช ศิษย์หิรัญ ดาวรุ่งในขณะนั้นได้ด้วย นอกจากนั้น อดุลย์ยังเคยชกกับซิงก้า นักมวยปล้ำชาวปากีสถาน โดยอดุลย์ชกแบบมวยไทย ซิงก้าชกแบบมวยปล้ำ ผลปรากฏว่าอดุลย์ใช้หมัดต่อยซิงก้าแพ้น็อคไปอย่างง่ายดาย

จนกระทั่ง พ.ศ. 2506 อดุลย์หาคู่ชกในแบบมวยไทยไม่ได้จึงหันไปชกมวยสากล ได้เป็นแชมป์รุ่นไลท์เวททั้งของเวทีลุมพินีและราชดำเนิน และมีชื่อเป็นรองแชมป์โลกด้วย มีโอกาสขึ้นชิงแชมป์ OPBF 2 ครั้งแต่ไม่สำเร็จ จึงกลับมาชกมวยไทยอีกครั้ง แต่การกลับมาคราวนี้ อดุลย์ไม่โด่งดังเหมือนเดิม ชกแพ้นักมวยที่เขาเคยชนะมาแล้วอย่าง อภิเดช ศิษย์หิรัญ เดชฤทธิ์ อิทธิอนุชิต และแพ้ วิชาญ ส.พินิจศักดิ์ถึง 4 ครั้ง

พ.ศ. 2510 อดุลย์ขึ้นชกมวยสากลครั้งสุดท้ายแพ้คะแนน สุรพรชัย เจริญเมือง จากนั้นขึ้นชกมวยไทยอย่างเดียวจนแพ้คะแนนมงคลเดช พิทักษ์ชัยเมื่อ พ.ศ. 2511 จึงแขวนนวม แล้วไปรับราชการเป็นตำรวจทางหลวง กระทั่งเสียชีวิตด้วยอุบัติเหตุรถยนต์พลิกคว่ำ ที่ทางหลวงสายเอเชียในจังหวัดชัยนาท เมื่อวันที่ 18 กุมภาพันธ์ พ.ศ. 2519 ขณะที่มีอายุเพียง 36 ปี

## เกียรติประวัติ
* แชมป์ประเทศไทยรุ่นไลท์เวท
** ชิง, 7 มิถุนายน 2505 ชนะน็อค แดนชัย ยนตรกิจ ยก 6
** ป้องกันครั้งที่ 1, 21 มีนาคม 2506 ชนะน็อค สมเกียรติ เกียรติเมืองยม ยก 5
** ป้องกันครั้งที่ 2, 8 พ.ค. 2506 ชนะน็อค อดิศักดิ์ อิทธิอนุชิต ยก 9
** ป้องกันครั้งที่ 3, 15 ส.ค. 2506 ชนะคะแนน อิศรศักดิ์ พันท้ายนรสิงห์
** เสียแชมป์, 23 ก.ค. 2510 แพ้คะแนน สุรพรชัย เจริญเมือง
* เคยชิงแชมป์ต่อไปนี้แต่ไม่สำเร็จ
** ชิงแชมป์ OPBF รุ่นไลท์เวท เมื่อ 14 ก.พ. 2506 แพ้แตก เบิร์ต โซโมดิโอ (ฟิลิปปินส์) ยก 7 ที่ เวทีราชดำเนิน
** ชิงแชมป์ OPBF รุ่นไลท์เวลเตอร์เวท เมื่อ 9 พ.ย. 2506 แพ้แตก เบิร์ต โซโมดิโอ (ฟิลิปปินส์) ยก 10 ที่ ฟิลิปปินส์

## อ้างอิง

* สถิติการชก boxrec.com
* ชายพจน์. มวยดังไทยแลนด์ในอดีต: “แชมป์มงกุฏเพชร” อดุลย์ ศรีโสธร จากยอดมวยไทยไปเป็นรองแชมป์โลก. นิตยสารมวยโลก. ฉบับที่ 847 ธันวาคม 2543 หน้า 42 – 45

หมวดหมู่ :นักมวยสากลชาวไทยรุ่นไลท์เวท
หมวดหมู่:นักมวยไทยชาวไทย
หมวดหมู่ :นักมวยสากลชาวไทยรุ่นซูเปอร์ไลท์เวท
หมวดหมู่:นักมวยจากจังหวัดฉะเชิงเทรา
หมวดหมู่:เสียชีวิตจากอุบัติเหตุทางถนนในประเทศไทย
หมวดหมู่:ตำรวจชาวไทย
หมวดหมู่:บุคคลจากสถาบันเทคโนโลยีปทุมวัน
หมวดหมู่:บุคคลจากมหาวิทยาลัยเทคโนโลยีราชมงคลกรุงเทพ
ยอดสิงห์ ชูวัฒนะ

**ยอดสิงห์ ชูวัฒนะ** เป็นชาวจังหวัดสิงห์บุรี เกิดเมื่อ  21 มีนาคม พ.ศ. 2517 เสียชีวิตเมื่อ 13 ธันวาคม พ.ศ. 2545 หลังจากชกแพ้น็อค มาซามิตสุ อิเคดะ ยก 6 ที่ ญี่ปุ่นเพียง 4 วัน รวมอายุได้ 28 ปี สถิติการชก 18 ครั้ง ชนะ 13 (น็อค 8) เสมอ 1 แพ้ 4 

## เกียรติประวัติ
* แชมป์ประเทศไทยรุ่นแบนตัมเวท
** ชิง 9 ธันวาคม 2541 ชนะน็อค เด่นชนะ เอสเควียิม ยก 2 
** ป้องกันแชมป์ครั้งที่ 1, 30 มกราคม 2545 ชนะน็อค สิงห์ดำ มนต์สายชล ยก 8
** สละแชมป์
* เคยชิงแชมป์ต่อไปนี้แต่ไม่สำเร็จ
** ชิงแชมป์ OPBF รุ่นแบนตัมเวทเมื่อ 9 ส.ค. 2543 เสมอกับ เจส มาคา (ฟิลิปปินส์) ที่ ฟิลิปปินส์

## อ้างอิง
*สถิติการชก boxrec.com  

หมวดหมู่ :นักมวยสากลชาวไทยรุ่นแบนตัมเวท 
หมวดหมู่:บุคคลจากจังหวัดสิงห์บุรี

หมวดหมู่:นักมวยที่เสียชีวิตจากการชกมวย
เอก ดอนเจดีย์

**เอก ดอนเจดีย์** นักมวยสากลชาวไทย สถิติการชก 37 ครั้ง ชนะ 17 (น็อค 10) แพ้ 20 
## ประวัติ
เอกขึ้นชกมวยสากลครั้งแรกเมื่อ 7 ตุลาคม พ.ศ. 2527 แพ้คะแนน ชัชวาลน้อย ศิษย์วัดใจทม จากนั้น เอกขึ้นชกมาอย่างต่อเนื่อง โดยเป็นการชกกับนักมวยสากลชาวไทยเป็นส่วนใหญ่ เคยชกกับโนรี จ๊อกกี้ยิมเมื่อ พ.ศ. 2530 ซึ่งเอกเป็นฝ่ายแพ้คะแนน เอกได้ชิงแชมป์มวยสากลเวทีราชดำเนินรุ่นเฟเธอร์เวทเมื่อ 26 ตุลาคม พ.ศ. 2531 ปรากฏว่าเอกแพ้น็อค จิมมี่ ศิษย์ไฝแดง ยก 6 ไม่ได้แชมป์ เอกขึ้นชิงแชมป์แก้มือกับจิมมี่อีกครั้งเมื่อ 17 มกราคม พ.ศ. 2532 คราวนี้เอกเป็นฝ่ายชนะคะแนน ได้แชมป์มาครอง จากนั้น เอกไปชกที่ญี่ปุ่นเมื่อ พ.ศ. 2533 แพ้น็อค เอลอย โรฮาส ยก 4 และขึ้นชกป้องกันแชมป์เวทีราชดำเนิน ชนะน็อค ถนอมจิต เกียรติเกรียงไกร ยก 8 

เอกหยุดชกไปถึงสามปี กลับมาชกอีกใน พ.ศ. 2536 ไปชกแพ้น็อค จูน กอร์เรส ยก 6  ที่ ฟิลิปปินส์ เอกขึ้นชกอีกสองครั้ง แพ้น็อค สิงห์หนุ่ม ชูวัฒนะ และโนรี จ๊อกกี้ยิม แล้วก็หยุดชกไปอีก กลับมาชกอีกครั้งใน พ.ศ. 2541 โดยเดินทางไปชิงแชมป์ PABA เฉพาะกาลรุ่นเฟเธอร์เวทที่จีน แพ้น็อค ชอย ชุลซู ยก 3 จากนั้นก็ไม่ได้ขึ้นชกมวยอีกเลย

## เกียรติประวัติ
* แชมป์ประเทศไทยรุ่นเฟเธอร์เวท
** ชิง 17 มกราคม 2533 ชนะคะแนน จิมมี่ ศิษย์ไฝแดง
** ป้องกันแชมป์ครั้งที่ 1, 19 กันยายน 2533 ชนะน็อค ถนอมจิต เกียรติเกรียงไกร ยก 8
** สละแชมป์
* เคยชิงแชมป์ต่อไปนี้แต่ไม่สำเร็จ
** ชิงแชมป์ PABA รุ่นเฟเธอร์เวท เมื่อ 19 ส.ค. 2541 แพ้น็อค ชอย ชุลซู (เกาหลีเหนือ) ยก 3 ที่ เหวินโจว, จีน

## อ้างอิง
* สถิติการชก 
หมวดหมู่ :นักมวยสากลชาวไทยรุ่นเฟเธอร์เวท
หมวดหมู่ :แชมป์มวยสากลประเทศไทย
ปลาบัว

**ปลาบัว** ปลาน้ำจืดชนิดหนึ่ง มีชื่อวิทยาศาสตร์ว่า *Labeo dyocheilus* อยู่ในวงศ์ปลาตะเพียน (Cyprinidae)  มีรูปร่างคล้ายปลากา (*L. chrysophekadion*) ซึ่งอยู่ในสกุลเดียวกัน  แต่มีส่วนหัวโตกว่า และมีจะงอยปากหนายื่นออกที่ปลายมีตุ่มเล็ก ๆ กระจัดกระจาย ปากค่อนข้างกว้างและเป็นรูปโค้งอยู่ด้านล่างของจะงอยปาก โดยมีส่วนหนังด้านบนคลุม ตามีขนาดเล็กอยู่ค่อนไปทางด้านบน มีหนวดสั้น ๆ 2 คู่ ลำตัวค่อนข้างกลม ครีบหลังเล็ก ไม่มีก้านครีบแข็ง ครีบหางเว้าลึก ปลาวัยอ่อนมีสีเงินวาว โคนหางมีจุดสีดำเห็นชัดเจน ขนาดโดยเฉลี่ย 50 เซนติเมตร หากินโดยแทะเล็มตะไคร่หรือสาหร่ายที่เกาะตามโขดหินหรือลำธารที่น้ำไหลเชี่ยว

เป็นปลาที่พบน้อย พบตั้งแต่แม่น้ำสาละวิน, แม่น้ำแม่กลอง, แม่น้ำโขง พบได้น้อยที่แม่น้ำเจ้าพระยา

ปลาบัวมีชื่อเรียกในภาษาอีสานว่า "หว้าซวง", "สร้อยบัว" หรือ "ซวง" ในเขตแม่น้ำเพชรบุรีเรียก "งาลู"

## อ้างอิง

## แหล่งข้อมูลอื่น
* รูปและข้อมูลปลาบัว 

บัว
บัว
บัว
บัว
บัว
บัว
นรสิงห์ เกียรติประสานชัย

**นรสิงห์ เกียรติประสานชัย** หรือ **เสนอ เกตุรัมย์** เกิดเมื่อ 5 พฤศจิกายน พ.ศ. 2517 สถิติการชก 31 ครั้ง ชนะ 16 (น็อค 14) เสมอ 1 แพ้ 14

## เกียรติประวัติ
* แชมป์ประเทศไทยรุ่นแบนตัมเวท 
** ชิง 8 กันยายน 2547 ชนะน็อค สายชล อ.เอื้อสุวรรณ ยก 5
** สละแชมป์
* แชมป์ประเทศไทยรุ่นจูเนียร์แบนตัมเวท
** ชิง 28 มิถุนายน 2550 ชนะน็อค เพชรคลองไผ่ ส.ธารทิพย์ ยก 1
** ป้องกันแชมป์ครั้งที่ 1, 28 เมษายน 2551 ชนะน็อค เพชรคลองไผ่ สธารทิพย์ ยก 7 
* เคยชิงแชมป์ต่อไปนี้แต่ไม่สำเร็จ
** ชิงแชมป์ OPBF รุ่นแบนตัมเวทเมื่อ 23 พ.ค. 2547 แพ้คะแนน โฮซูมิ ฮาเซงาวะ(ญี่ปุ่น) ที่ โคเบะ, ญี่ปุ่น
** ชิงแชมป์ OPBF รุ่นจูเนียร์แบนตัมเวทเมื่อ 7 มิถุนายน 2551 แพ้คะแนน โคโนสุเกะ โตมิยามา (ญี่ปุ่น) ที่ญี่ปุ่น

## อ้างอิง

* สถิติการชก boxrec.com 

หมวดหมู่ :นักมวยสากลชาวไทยรุ่นแบนตัมเวท
หมวดหมู่:นักมวยสากลชาวไทยรุ่นซูเปอร์ฟลายเวท
ปลาตะเพียนขาว

**ปลาตะเพียนขาว** หรือ **ปลาตะเพียนเงิน** หรือที่นิยมเรียกสั้น ๆ ว่า **ปลาตะเพียน** ()  เป็นปลาน้ำจืดชนิดหนึ่ง อยู่ในวงศ์ปลาตะเพียน (Cyprinidae) มีรูปร่างเหมือนปลาในวงศ์ปลาตะเพียนทั่วไป ตัวมีสีเงินแวววาว ด้านหลังมีสีคล้ำเล็กน้อย ด้านท้องสีจาง ครีบอื่น ๆ มีสีเหลืองอ่อน ภาคอีสานเรียกว่า "ปลาปาก"

ปลาตะเพียนขาวเป็นปลาพื้นเมืองของภูมิภาคเอเชียอาคเนย์ นับเป็นปลาน้ำจืดที่คนไทยรู้จักดี และอยู่ในวิถีชีวิตความเป็นอยู่มาแต่โบราณ เช่น ปลาตะเพียนใบลาน มีการเลี้ยงปลาชนิดนี้ในประเทศมานานกว่า 30 ปี และถูกนำพันธุ์ไปเลี้ยงยังต่างประเทศ เช่น มาเลเซีย, บอร์เนียว, อินโดนีเซีย แม้ว่าในประเทศเหล่านี้จะมีปลาชนิดนี้อยู่ในธรรมชาติแล้วก็ตาม ขนาดโดยเฉลี่ย 36 เซนติเมตร (พบใหญ่ที่สุด 90 เซนติเมตร น้ำหนัก 13 กิโลกรัม ที่มาเลเซีย) พบชุกชุมในทุกแหล่งน้ำทุกภาคของไทย ยกเว้นแม่น้ำสาละวิน อยู่กันเป็นฝูง ชอบที่น้ำไหลเป็นพิเศษ เป็นปลากินพืช, แมลง และสัตว์หน้าดิน นอกจากนี้ยังนิยมเลี้ยงเป็นปลาสวยงามอีกด้วย โดยเฉพาะตัวที่เป็นปลาเผือก ซึ่งเรียกกันว่า "ปลาตะเพียนอินโด" นิยมเลี้ยงเพื่อใช้ประโยชน์เก็บกินเศษอาหารที่ปลาใหญ่กินเหลือหรือเก็บตะไคร่น้ำและปรสิตในตู้ หรือแม้กระทั่งเลี้ยงเป็นปลาลูกไล่ของปลาใหญ่กว่า หรือเลี้ยงเพื่อทดสอบค่าความเป็นกรดเป็นด่างของน้ำ (pH) หรือความเข้มข้นของคลอรีน ก่อนที่จะปล่อยปลาที่จะเลี้ยงจริงลงไป เนื่องจากเป็นปลาที่มีราคาถูก หาซื้อได้ง่าย และมีความไวต่อคุณภาพน้ำ 

มีการผสมพันธุ์และวางไข่ในช่วงฤดูฝน ตัวเมียเมื่อถึงสภาพสมบูรณ์ ลำตัวจะอวบอ้วนและใหญ่กว่าตัวผู้ถึง 2–3 เท่า ตัวผู้บริเวณข้างแก้มจะมีตุ่มคล้ายสิวอันเป็นเอกลักษณ์ของปลาในวงศ์ปลาตะเพียน ตัวเมียใช้เวลาอุ้มท้องจนกระทั่งวางไข่ประมาณ 1 เดือน ปัจจุบันมีการเพาะพันธุ์ปลาเพื่อนำไปปล่อยในแหล่งน้ำต่าง ๆ

มีการนำมาทำเป็นอาหาร เช่น ปลาตะเพียนต้มเค็มหรือปลาส้ม นับว่าเป็นตำรับที่มีชื่อมากของปลาชนิดนี้ แต่เป็นปลาที่มีก้างมาก

## อ้างอิง

## แหล่งข้อมูลอื่น

*Livelihood Opportunities for Upland Aquaculture
*Maximising the benefits of aquaculture in Cambodia’s Svay Rieng province

ตะเพียนขาว
ตะเพียนขาว
ตะเพียนขาว
ตะเพียนขาว
ตะเพียนขาว
หมวดหมู่:สัตว์น้ำประจำจังหวัดของไทย
สวิตช์ฟุต

**สวิตช์ฟุต** () เป็นวงดนตรีแนวออลเทอร์นาทิฟร็อก จากแซนดีเอโก ในรัฐแคลิฟอร์เนีย สหรัฐอเมริกา สมาชิกปัจจุบันคือ Jon Foreman (ร้องนำ, กีต้าร์) และ Tim Foreman (เบส) ร่วมด้วย Jerome Fontamillas (คีย์บอร์ด) และ Chad Butler (กลอง) และ Drew Shirley (กีตาร์) มีเพลงที่เป็นที่รู้จักคือเพลง "Meant to Live" และ "Dare You to Move"

## ประวัติ
จุดเริ่มต้นของ Switchfoot เกิดจากการพบกันของ Jon และ Chad ซึ่งต่างก็เป็นนักเล่นกระดานโต้คลื่นที่เข้าร่วมการแข่งขันในระดับชาติ โดยทั้งคู่อยู่คนละทีมกัน แต่ด้วยความสนใจในด้านดนตรีที่ตรงกันจึงทำให้ทั้งคู่ร่วมกันฟอร์มวง Switchfoot ขึ้นมา ซึ่งชื่อวง “Switchfoot” ก็มาจากศัพท์เทคนิคในการเล่นกระดานโต้คลื่นอีกด้วย

สวิตช์ฟุตมีผลงานกับสังกัดอินดี้มาแล้ว 3 ชุดคือ *Legend Of Chin* (1997), *New Way To Be Human* (1999) และ *Learning To Breath* (2000) ซึ่งก็ประสบความสำเร็จเป็นอย่างดีด้วยยอดขายกว่า 400,000 ก๊อปปี้ รวมทั้งได้รับรางวัล ASCAP San Diego Music Award ในปี 2001 และ 2002 ซึ่งเป็นความสำเร็จที่ไม่ธรรมดาเลยสำหรับวงอินดี้

นอกจากนี้บทเพลงของ Switchfoot ยังถูกนำไปใช้ประกอบรายการโทรทัศน์อย่าง Dawson’s Creek และ Felicity อีกด้วย รวมทั้งภาพยนตร์อย่าง “A Walk To Remember” ที่นำแสดงโดยแมนดี มัวร์ ซึ่งในเพลงประกอบภาพยนตร์เรื่องนี้ โดย Jon ยังได้รับเชิญให้ร้องเพลง “Someday We’ll Know” คู่กับแมนดี มัวร์อีกด้วย

### The Beautiful Letdown
*The Beautiful Letdown* ซึ่งถือเป็นอัลบั้มแรกที่ออกจำหน่ายภายใต้สังกัดเมเจอร์อย่าง Sony Music ซึ่งทำให้สวิตช์ฟุตได้รับโอกาสในการทำงานที่มากกว่าเดิม โดยในอัลบั้มนี้พวกเขาได้ร่วมงานกับโปรดิวเซอร์ John Fields (ที่เคยร่วมงานกับ Andrew WK และ Evan & Jaron มาแล้ว) รวมทั้งทีมงานชั้นเยี่ยมอย่าง Chris Lord-Aldge (Goo Goo Dolls) , Tom Lord-Aldge (Rolling Stone และ Blink 182) และ Jack Joseph Puig (John Mayer, No Doubt)
“Meant To Live” ซิงเกิลแรกของอัลบั้มซึ่งติดอันดับ Top 20 ในบิลบอร์ด และยังเป็นเพลงประกอบภาพยนตร์ *[[ไอ้แมงมุม 2]]* อีกด้วย

### Nothing Is Sound
อัลบั้มนี้ได้มีสมาชิกเพิ่ม 1 คนคือ Drew Shirley (กีตาร์) เป็นสมาชิกอย่างเป็นทางการในปี 2005
อัลบั้ม *Nothing Is Sound* ออกวางขายในอเมริกา วันที่ 13 กันยายน 2005 โดยมีเพลง "We Are One Tonight" ออกอากาศต้นปี 2006 อัลบั้มชุดนี้ขึ้นสูงสุดอันดับ 3 ในชาร์ตบิลบอร์ด 200

อัลบั้มชุดต่อไป *Oh! Gravity.* ออกจำหน่าย 26 ธันวาคม 2006

## ผลงาน
### อัลบั้ม
* *The Legend of Chin* (1997)
* *New Way to Be Human* (1999)
* *Learning to Breathe* (2000)
* *The Beautiful Letdown* (2003)
* *Nothing Is Sound* (2005)
* *Oh! Gravity.* (2006)
* *Hello Hurricane* (2009)
* *Vice Verses* (2011)
* *Fading West* (2014)
* *Where the Light Shines Through* (2016)
* *Native Tongue* (2019)

### ซิงเกิล

### ดีวีดี
* *Switchfootage* - (2003) 
* *Live in San Diego* - (2004) 
* *The Beautiful Letdown - DualDisc (DVD side) * - (2004)
* *Feet Don't Fail Me Now* - (2005)
* *Nothing Is Sound - DualDisc (DVD side) * - (2005)
* *Switchfootage 2* - (2006)

## อันดับอัลบั้มบนชาร์ตบิลบอร์ด

## แหล่งข้อมูลอื่น

* เว็บไซต์อย่างเป็นทางการ

หมวดหมู่:กลุ่มดนตรีร็อกสัญชาติอเมริกัน
หมวดหมู่:กลุ่มดนตรีโพสต์-กรันจ์สัญชาติอเมริกัน
หมวดหมู่:กลุ่มดนตรีที่ก่อตั้งในปี พ.ศ. 2539
ปลาซิวอ้าว

**ปลาซิวอ้าว** () เป็นชื่อปลาน้ำจืดชนิดหนึ่ง มีชื่อวิทยาศาสตร์ว่า *Luciosoma bleekeri* อยู่ในวงศ์ปลาซิว (Danionidae) มีรูปร่างค่อนข้างเพรียว ลำตัวค่อนข้างกลม ส่วนหัวและจะงอยปากยื่นยาว ปากกว้าง ไม่มีหนวด ตาโต เกล็ดใหญ่ ลำตัวมีสีน้ำตาลอ่อน ด้านหลังสีคล้ำ มีแถบสีดำพาดตามแนวยาวของลำตัวตั้งแต่ตาไปจนถึงโคนหาง ขนาดโตเต็มที่ประมาณ 30 เซนติเมตร มักอาศัยเป็นฝูงเล็ก ๆ หากินใกล้ผิวน้ำ กินปลาเล็กและแมลงเป็นอาหาร ส่วนมากพบในแม่น้ำ ตั้งแต่แม่น้ำแม่กลองจนถึงแม่น้ำโขง มักบริโภคโดยการปรุงสด และทำปลาร้า และนิยมเลี้ยงเป็นปลาสวยงามด้วย

ปลาซิวอ้าว ยังมีชื่อเรียกอื่น ๆ อีก เช่น "ปลานางอ้าว" หรือ "ปลาอ้ายอ้าว" หรือ "ปลาซิวควาย" เป็นต้น 

## อ้างอิง

## แหล่งข้อมูลอื่น

ซิวอ้าว
ซิวอ้าว
ซิวอ้าว
ซิวอ้าว
ซิวอ้าว
ซิวอ้าว
ซิวอ้าว
ซิวอ้าว
รัฐมนตรีว่าการกระทรวงกลาโหมของไทย

**รัฐมนตรีว่าการกระทรวงกลาโหม** เดิมเรียก **เสนาบดีกระทรวงกลาโหม** เป็นคณะรัฐมนตรีไทยและหัวหน้าของกระทรวงกลาโหม ผู้ดำรงตำแหน่งคนปัจจุบันคือ พลโท อดุลย์ บุญธรรมเจริญ ตั้งแต่วันที่ 30 มีนาคม พ.ศ. 2569

## รายชื่อ

### เสนาบดีกระทรวงกลาโหม (พ.ศ. 2437 - พ.ศ. 2475)

### รัฐมนตรีว่าการกระทรวงกลาโหม (พ.ศ. 2475 - ปัจจุบัน)
:

### รายชื่ออดีตผู้ดำรงตำแหน่งที่ยังมีชีวิตอยู่
ปัจจุบันมีอดีตรัฐมนตรีว่าการกระทรวงกลาโหมที่ยังมีชีวิตอยู่ 14 คน ได้แก่

## ดูเพิ่ม
* รัฐมนตรีช่วยว่าการกระทรวงกลาโหมของไทย
* รายชื่อผู้บัญชาการทหารสูงสุดของไทย
* รายพระนามและชื่อผู้บัญชาการทหารบกไทย
* รายชื่อผู้บัญชาการทหารเรือไทย
* รายชื่อผู้บัญชาการทหารอากาศไทย
* รายพระนามและชื่ออธิบดีกรมตำรวจและผู้บัญชาการตำรวจแห่งชาติของไทย
* รายชื่อสมุหราชองครักษ์ของไทย

## อ้างอิง

## แหล่งข้อมูลอื่น
* รัฐมนตรีว่าการกระทรวงกลาโหมของไทย
* รัฐมนตรีว่าการกระทรวงกลาโหมของไทย
* รัฐมนตรีว่าการกระทรวงกลาโหมของไทย 

กลาโหม
หมวดหมู่:ตำแหน่งทางการทหาร
หมวดหมู่:กระทรวงกลาโหม (ประเทศไทย)
*
ถนนลาดยาง

thumb|การก่อสร้างถนนลาดยาง เครื่องจักรเทผิวหน้ายางมะตอย ที่ส่งมาจากรถดัมป์

**ถนนลาดยาง** () เป็นถนนที่สร้างขึ้นมาจากยางมะตอยชนิดแอสฟัลต์คอนกรีต 
พื้นผิวลาดยางนิยมใช้ในถนนทั่วไปรวมถึงลานที่จอดรถและสนามบินเนื่องจาก ค่าก่อสร้างที่ถูกกว่าถนนคอนกรีตหลายเท่าตัว ในขณะเดียวกันอายุการใช้งานก็น้อยกว่าเช่นกัน โดยเมื่อใช้ไประยะหนึ่งจำเป็นต้องมีการปรับปรุงผิวหน้าถนน โดยทำการเทยางมะตอยเพิ่มเพื่อให้ผิวหน้าถนนได้ระดับ ในขณะเดียวกันถนนคอนกรีตหลายแห่งได้มีการปรับปรุงผิวถนน โดยการเปลี่ยนเป็นถนนลาดยางแทนที่เนื่องจาก ค่าใช้จ่ายในการปรับปรุงน้อยกว่า

ลักษณะของถนนลาดยางแตกต่างกับถนนคอนกรีต จะมีสีเข้มเนื่องจากสีของยางมะตอย และบริเวณตลอดความยาวถนน จะไม่มีรอยต่อระหว่างช่วงซึ่งถนนคอนกรีตใช้ในการรับการขยายและหดตัวของผิวหน้า

## วิธีการทำถนนลาดยางสมัยก่อน
ในการทำถนนลาดยางสมัยก่อนนั้นจะทำโดยการเอายางมะตอยไปเคี่ยวจนเหลวจากนันก็นำไปเทราด ในถนนที่อัดแน่นด้วยหินกรวดจากนั้น ก็นำหินกรวดที่มีขนาดเล็ก มาเททับอีกรอบแล้วทำการบดทับให้แน่นอีกครั้ง

## ดูเพิ่ม

* ถนน
* การคมนาคม

ล
หมวดหมู่:การก่อสร้างถนน